Πώς θα ξεχωρίσετε τα links-παγίδες; - POPAGANDA\nDIGITAL STORIESΠώς θα ξεχωρίσετε τα links-παγίδες;\nΠώς θα ξεχωρίσετε τα links-παγίδες;\nΔεν χρειάζεστε ούτε antivirus, ούτε τίποτα ειδικές γνώσεις. Λίγη απλή, κοινή λογική αρκεί…\nΕν έτει 2017, οι προσπάθειες εξαπάτησης στο διαδίκτυο, το γνωστό μας scam, πάνε σύννεφο. Όσο smart κι αν γίνονται με τον καιρό οι συσκευές μας, οι scammers δεν το βάζουν κάτω και εξακολουθούν να μας… γράφουν, ελπίζοντας πως κάποιοι θα πέσουν στην παγίδα τους. Αρκετοί είναι εκείνοι που βασίζονται σε κάποιο πρόγραμμα προστασίας (firewall ή antivirus) θεωρώντας πως έτσι θα καλυφθούν απέναντι σε τέτοιου είδους απειλές. Η προσέγγιση αυτή μπορεί να μην είναι σε καμία περίπτωση λανθασμένη, ωστόσο προϋποθέτει ένα επιπλέον έξοδο το οποίο μπορεί εύκολα να αποφευχθεί. Πώς; Με χρήση απλής, κοινής λογικής!\nΞεκινώντας από τα βασικά: έλεγχος ταυτότητας\nΟι βασικοί κίνδυνοι που μπορεί να κρύβει ένα μήνυμα κάθε μορφής (από email μέχρι μια αράδα στο Skype ή το Messenger) είναι δύο ειδών: τα συνημμένα και τα links.\nΤο πρώτο πράγμα που θα πρέπει να προσέξετε, αν λάβετε κάτι εκ των προαναφερθέντων, είναι η ταυτότητα του αποστολέα. Μη μείνετε μόνο στο όνομα, ειδικά αν πρόκειται για email. Ελέγξτε (με ένα απλό mouse-over) τη διεύθυνση email για να βεβαιωθείτε κατ’ αρχάς για την εγκυρότητα του αποστολέα: μην ξεχνάτε πως ο καθένας μπορεί να βάλει ό,τι όνομα θέλει στα μηνύματά του –εν αντιθέσει με τη διεύθυνση email του που είναι συγκεκριμένη.\nΑν το μήνυμα που λάβατε σας προβληματίζει (π.χ. είναι στα αγγλικά από κάποια επαφή σας με την οποία μιλάτε στα ελληνικά, έχει μόνο ένα link που δεν σας θυμίζει κάτι κλπ) μην το ρισκάρετε: απαντήστε και ζητήστε από τον αποστολέα του να επιβεβαιώσει την εγκυρότητά του. Πόσες φορές άλλωστε έχουμε δει λογαριασμούς emails και social δικτύων (βλ. Facebook) να hackάρονται με αποτέλεσμα να στέλνουν αλλοπρόσαλλα μηνύματα;\nΣε ορισμένες περιπτώσεις (κλασσικό παράδειγμα το LinkedIn), οι αποστολείς είναι «σεσημασμένοι», οπότε αν σας έρθει κάποιο μήνυμα που σας προτείνει επαγγελματική συνεργασία από κάποιον μυστηριώδη τύπο από Ασία ή Αφρική μεριά, μια απλή αναζήτηση στο Google θα αποκαλύψει την πλεκτάνη –οπότε με ένα report και block, έχετε «καθαρίσει».\nΠηγαίνοντας σε ένα «ύποπτο» site\nΑκόμα κι αν κάνετε «κλικ» σε κάποιον σύνδεσμο όπως οι προαναφερθέντες, υπάρχει τρόπος να διαπιστώσετε την φερεγγυότητά του. Βεβαιωθείτε πως το URL που βρίσκεστε είναι το σωστό (αυτό του brand δηλαδή) και πως ξεκινά με “https” αντί για “http” (το εν λόγω τμήμα της διεύθυνσης θα γίνει πράσινο), ιδίως αν σας ζητά username και κωδικό. Όσο απίστευτο κι αν σας φανεί, ακόμα και τη σήμερον ημέρα, οι scammers υποπίπτουν πολύ συχνά σε ορθογραφικά και συντακτικά λάθη, γι’ αυτό αν εντοπίσετε οποιοδήποτε τέτοιο, πονηρευτείτε ελεύθερα.\nΑν θέλετε να είστε σίγουροι για να τη σελίδα που βρίσκεστε, δοκιμάστε να μεταβείτε σε αυτή από την αρχική σελίδα του site του εκάστοτε brand, πληκτρολογώντας οι ίδιοι τη διεύθυνση. Τις τελευταίες εβδομάδες π.χ. πολύς κόσμος έχει αναφέρει ψευδή μηνύματα από το LinkedIn τα οποία –δήθεν- τον ενημερώνουν για ένα προσωπικό μήνυμα που του έχει σταλεί από κάποιο άλλο μέλος. Σε τέτοια περίπτωση, ιδανικά θα πρέπει να εκπαιδεύσετε εαυτόν ώστε να ανοίγετε οι ίδιοι το LinkedIn σε ένα άλλο tab προκειμένου να ελέγξετε την ορθότητα του mail –αν και θα έπρεπε κανονικά να είχατε καταλάβει την απάτη και μόνο από τη διεύθυνση email του αποστολέα.\nΜηνύματα σαν και το προαναφερθέν πάντως, δύσκολα θα καταλήξουν στο inbox σας. Υπηρεσίες email όπως το Gmail και το Outlook είναι πλέον σε θέση να αντιλαμβάνονται τις απάτες, οπότε τα στέλνουν κατ’ ευθείαν στα junk mails –εσείς μπορείτε απλά να τα επισημαίνετε σαν scam έτσι ώστε να μη λάβετε ποτέ ξανά μήνυμα από την εκάστοτε διεύθυνση (αν και είναι τόσες πολλές οι ρημάδες, που προκοπή δεν θα δείτε).\nΈστω κι αν κάνετε όμως κατά λάθος «κλικ», δεν έχει έρθει η συντέλεια του κόσμου. Τις περισσότερες φορές, ο ίδιος ο browser σας θα αναλάβει να σας προστατέψει, ενημερώνοντάς σας πως η σελίδα που βρίσκεστε είναι κίβδηλη –η σήμανση είναι τόσο έντονη, ιδίως στον Chrome, που εγγυημένα δεν πρόκειται να κάνετε το παραμικρό. Παρόμοιες δικλείδες ασφαλείας διαθέτει και ο Firefox ενώ σε κάθε περίπτωση μπορείτε να θωρακίσετε περαιτέρω τον browser σας, κατεβάζοντας και εγκαθιστώντας κάποιο σχετικό πρόσθετο/επέκταση.\nΠροσοχή στα συνημμένα\nΚαι εδώ οι υπηρεσίες email θα σας προστατέψουν σε έναν βαθμό (το Gmail π.χ. σαρώνει κάθε συνημμένο για πιθανούς ιούς και επιβλαβές περιεχόμενο), αν και οι scammers ποτέ δεν μας απογοητεύουν –δυστυχώς- ως προς την εφευρετικότητά τους. Μία τελευταία μόδα, θέλει τα mails να έρχονται με ένα υποτιθέμενο link για το κατέβασμα ενός αρχείου, μόνο που η ευρύτερη περιοχή αυτού είναι μια καμουφλαρισμένη εικόνα η οποία οδηγεί απ’ ευθείας σε site που κατά πάσα πιθανότητα δεν θα έπρεπε να βρίσκεστε. Δώστε βάση λοιπόν στα συνημμένα σας διότι από εκεί που περιμένατε να δείτε τις μηνιαίες κινήσεις του λογαριασμού σας, μπορεί να βρεθείτε στο έλεος απατεώνων.\nΌπως και να ‘χει, το καλύτερο όπλο που διαθέτετε στον ατέρμονα πόλεμο ενάντια στους scammers είναι η κοινή λογική και η παρατηρητικότητά σας. Επιστρατεύστε τις αμφότερες και να είστε σίγουροι ότι κανείς ποτέ δεν θα καταφέρει να σας πιάσει κορόιδα.\nDIGITAL STORIESΠώς θα μείνετε ασφαλείς από την απειλή phishing με τα mails του Google Docs ;\nDIGITAL STORIESΠώς θα κρατήσετε το site σας ασφαλές;\nDIGITAL STORIESΠοιες είναι οι ασφαλέστερες εφαρμογές επικοινωνίας;


Γαλλικές φρεγάτες για το Πολεμικό Ναυτικό: Aoριστίες στις δηλώσεις τις Γαλλίδας ΥΦΑΜ - EL\nΓαλλικές φρεγάτες για το Πολεμικό Ναυτικό: Aoριστίες στις δηλώσεις τις Γαλλίδας ΥΦΑΜ\n“Τη στιγμή που η Ελλάδα βγαίνει από μια πολύ δύσκολη περίοδο κρίσης -και θα έλεγα με το κεφάλι ψηλά, διότι η δουλειά που επετεύχθη ήταν πραγματικά αξιόλογη- θα ήθελα να επαναλάβω ότι η\nΓαλλία θα βρίσκεται στο πλευρό της χώρας σας, τώρα και στο μέλλον, ελπίζοντας σε μια πολύ επιτυχημένη συνεργασία”, τόνισε η υφυπουργός Άμυνας της Γαλλίας, Ζενεβιέβ Νταριεσέκ (Genevieve Darrieussecq), η οποία βρίσκεται στη Θεσσαλονίκη συμμετέχοντας στις τελετές μνήμης της εκατοενταετηρίδας του Μακεδονικού Μετώπου.\nΕκατό χρόνια μετά τον Α’ Παγκόσμιο Πόλεμο, η Γαλλίδα υφυπουργός Άμυνας, σε συνέντευξη Τύπου που παραχώρησε σήμερα το πρωί σε κεντρικό ξενοδοχείο της Θεσσαλονίκης, αναφέρθηκε στην ανάγκη μιας ισχυρής και ενωμένης Ευρώπης.\n“Εκατό χρόνια μετά, θα έλεγα ότι είναι απαίτηση, είναι αναγκαιότητα, το οφείλουμε σε όλους όσοι πέθαναν εδώ πριν από 100 χρόνια”, ανέφερε χαρακτηριστικά, επισημαίνοντας πως για την ίδια “αποτελεί ένα ζήτημα επίκαιρο όσο ποτέ το ζήτημα μιας ισχυρής και ενωμένης Ευρώπης, ιδίως έναντι της βούλησης αυτών που θα επιθυμούσαν να τη δουν να καταρρέει”.\n“Κάθε μία από τις χώρες μας μεμονωμένη δεν θα είχε και μεγάλη σημασία. Μαζί όμως μπορούμε να συνεχίσουμε και να επιδιώξουμε την ευρωπαϊκή ανάπτυξη ούτως ώστε να αποτελέσουμε μια δύναμη στο ίδιο επίπεδο με τους άλλους, αυτούς που επιθυμούν να δουν την πτώση μας”, υπογράμμισε η κ. Νταριεσέκ.\nΣε ό,τι αφορά το προσφυγικό ζήτημα και τη στάση της Ευρώπης απέναντι σε χώρες, όπως η Ελλάδα, που βρέθηκαν στην “πρώτη γραμμή”, η Γαλλίδα υφυπουργός Άμυνας εκτίμησε ότι “το πρόβλημα δεν αντιμετωπίστηκε επαρκώς σε ευρωπαϊκό επίπεδο”.\nΕπεσήμανε δε, ότι “αυτό θα είναι και το διακύβευμα για το μέλλον αλλά και για την Ευρώπη, πώς να δώσουμε μια απάντηση σφαιρική στο πρόβλημα του μεταναστευτικού, μια απάντηση όσον αφορά στην αλληλεγγύη απέναντι στις διάφορες χώρες, που ήταν πολύ απομονωμένες, αφέθηκαν στην τύχη τους έναντι αυτού του προβλήματος”.\nΣτο πλαίσιο αυτό επισήμανε πως “αυτή τη στιγμή λαμβάνονται μέτρα, μεταξύ αυτών και μέσω της Frontex, ούτως ώστε να βρεθεί και να δοθεί μια πολύ πιο ευρωπαϊκή απάντηση, παρά εξατομικευμένη για κάθε χώρα”.\nΕρωτηθείσα για το ποια είναι η βούληση της Γαλλίας σε ό,τι αφορά την παροχή εξοπλιστικής στήριξης στην Ελλάδα, με αφορμή και τα όσα είδαν το φως της δημοσιότητας για την παροχή, μέσω leasing, δύο φρεγατών στην Ελλάδα από τη Γαλλία, η κ. Νταριεσέκ απάντησε:\n“Όσον αφορά στη βούληση της Γαλλίας, είναι ξεκάθαρο ότι επιθυμούμε να συνεχίσουμε έναν εποικοδομητικό διάλογο με την Ελλάδα. Γνωρίζω ότι οι συζητήσεις συνεχίζονται, γνωρίζω ότι η Ελλάδα επιθυμεί να προβεί σε περαιτέρω αγορά εξοπλισμού, μεταξύ των οποίων και φρεγάτες. Ακούμε όσα λέγονται και συνεχίζουμε να εργαζόμαστε εποικοδομητικά με τους Έλληνες εταίρους μας”.\n“Διακύβευμα για την ευρωπαϊκή σταθερότητα το ζήτημα του Μακεδονικού”\nΕρωτηθείσα για το αυριανό δημοψήφισμα στην ΠΓΔΜ και τη Συμφωνία των Πρεσπών, η Γαλλίδα υφυπουργός είπε πως “η θέση της Γαλλίας ήταν πάντα ξεκάθαρη” και εξήγησε: “επιθυμούμε να βρεθούμε στο πλευρό των δύο χωρών ούτως ώστε να βρεθεί μια θετική διέξοδος στο πρόβλημα που υπάρχει, μια διέξοδος ισορροπημένη ούτως ώστε το Μακεδονικό ζήτημα να έχει μόνο νικητές και από τις δύο πλευρές.\nΗ Γαλλία εύχεται και θέλει να ενθαρρύνει τις διαπραγματεύσεις θεωρώντας ότι το ζήτημα του Μακεδονικού είναι ένα διακύβευμα για την ευρωπαϊκή σταθερότητα, για την περαιτέρω θετική εξέλιξη και πορεία της Ευρώπης. Δεν πρόκειται μόνο για ένα τοπικό συμφέρον, είναι ένα συμφέρον ανώτερο, ευρωπαϊκό, που αφορά τη σταθερότητα της Ευρώπης”.\nΜε την ευκαιρία της εκατονταετηρίδας του Μακεδονικού Μετώπου, η Γαλλίδα υφυπουργός επισκέπτεται σήμερα το Μουσείο και το Στρατιωτικό Νεκροταφείο του Ζέιτενλικ, στο οποίο βρίσκονται οι τάφοι των συμμάχων του Α’ Παγκοσμίου Πολέμου. Πάνω από 8.300 Γάλλοι βρίσκονται θαμμένοι στο συμμαχικό κοιμητήριο, πλάι σε Σέρβους, Ρώσους, Βρετανούς και Ιταλούς στρατιώτες.\nΠόσα όμως πραγματικά γνωρίζουν οι Γάλλοι πολίτες για τους προγόνους τους, που είναι θαμμένοι στη Θεσσαλονίκη; “Δυστυχώς οι Γάλλοι γνωρίζουν ελάχιστα γι’ αυτό το μέτωπο, γι’ αυτούς τους στρατιώτες, εξ ου και η επίσκεψή μου εδώ”, ανέφερε η κ. Νταριεσέκ, επισημαίνοντας ότι είναι πολύ σημαντικό να γνωρίσουν οι συμπατριώτες της ότι υπήρξε ένα πολύ σημαντικό μέτωπο εδώ και όσα διαδραματίστηκαν.\n“Η πρώτη νίκη εδώ υπήρξε τόσο σημαντική διότι σταδιακά οδήγησε και στην τελική νίκη παρά το γεγονός ότι δεν δόθηκε αμέσως το σήμα του τέλους του πολέμου”, υπογράμμισε η υφυπουργός Άμυνας της Γαλλίας.\nPrevΠροηγούμενο ΆρθροΑυτά είναι τα «κολπάκια» αδυνατίσματος που δεν γνωρίζεις!\nΕπόμενο ΆρθροΣτο έλεος των χάκερς 50 εκατ. λογαριασμοί στο FacebookNext


H Μονή Αρκαδίου\nΗ Ιερά Μονή Αρκαδίου είναι μια ιστορική Μονή στην Κρήτη. Σύμφωνα με την παράδοση θεμελιώθηκε από τον αυτοκράτορα Ηράκλειο και ανοικοδομήθηκε περί τον 5ο αιώνα, από τον Βυζαντινό Αυτοκράτορα Αρκάδιο, του οποίου το όνομα φέρει προς τιμή του. Άλλοι αναφέρουν ότι ιδρύθηκε από κάποιον μοναχό Αρκάδιο και γι΄αυτό ονομάστηκε μονή Αρκαδίου. Ερείπια της πρώτης μονής διατηρούνται σήμερα στο βορειοδυτικό μέρος του περιβόλου της.\nAπέχει 23 χιλιόμετρα από την πόλη του Ρεθύμνου και η πρώτη ολοκληρωμένη φρουριακή μορφή της δημιουργήθηκε την τελευταία περίοδο της Ενετοκρατίας. Το σημαντικότερο μέρος της Μονής Αρκαδίου είναι ο κεντρικός δίκλιτος ναός, το Καθολικόν, που είναι αφιερωμένος στη Μεταμόρφωση του Σωτήρος (το ένα κλίτος), και στους Αγίους Κωνσταντίνο και Ελένη (το έτερο κλίτος), που περιβάλλεται από πολύ παχύ αυλότοιχο εντός του οποίου υφίστανται διάφορα βοηθητικά οικήματα. Σύμφωνα με επιγραφή τουκωδωνοστασίου ο δίκλιτος ναός του Αγίου Κωνσταντίνου και της Μεταμόρφωσης του Σωτήρα ανηγέρθη το 1587. Αποτελεί επομένως έργο της εποχής της βενετικής κυριαρχίας στο νησί, όπως φαίνεται καθαρά από πληθώρα στοιχείων της αναγεννησιακής αρχιτεκτονικής που μπορεί να εντοπίσει ο επισκέπτης. Ο ναός αυτός αποτελεί ανακαίνιση ενός προηγούμενου που χτίστηκε τον 14ο αιώνα . Στις στέγες των οικημάτων αυτών φέρονται επάλξεις,(στηθαία), με σκοπιές και τυφεκιοθυρίδες. Το μοναστηριακό συγκρότημα έχει σχήμα παραλληλογράμμου με εμβαδό 5.200 τ.μ.\nΣτον ίδιο χώρο, εκτός της Μονής Αρκαδίου, περί τα 80 μ. ΒΔ της Μονής, στο χείλος του φαραγγιού, βρίσκεται οκταγωνικό κτίριο όπου φυλάσσονται τα οστά των υπερασπιστών της κατά το έτος 1866, το Ηρώο που δεσπόζει από μακριά. Στη θέση αυτή παλαιότερα ήταν ο ανεμόμυλος της Μονής. Επίσης εκτός της Μονής βρίσκονται οι "στάβλοι" και το λεγόμενο «Δραγατοκάλυβο» (φυλάκιο του Δραγάτη = αγροφύλακα).\nΜετά την άλωση της Κρήτης από τους Τούρκους, το 1669, ο Πορθητής πασάς (Κυπρισλή) απαγόρευσε να κτυπούν καμπάνες σ΄ όλες τις εκκλησίες και τα μοναστήρια. Ο τότε ιεροδιάκονος όμως της Μονής Αρκαδίου, ο Νεόφυτος Πατελάρης, που ήταν τουρκομαθής, έσπευσε με δώρα στον πορθητή στο Τυμπάκι, όπου είχε εγκαταστήσει το μεγάλο στρατόπεδό του και τον παρακάλεσε να επιτρέψει τουλάχιστον τη χρήση της καμπάνας του Αρκαδίου. Ο Πορθητής δεχόμενος τα δώρα και εκτιμώντας τον ιεροδιάκονο για την μοναδική προσέλευση κληρικού επέτρεψε την κατ΄ εξαίρεση χρήση. Εκ του γεγονότος αυτού η Μονή Αρκαδίου έφερε την ονομασία "Τσανλί-Μαναστίρ" που σημαίνει δικαιούχος κώδωνας, καμπάνα, (να ηχεί) κατά τις διάφορες ιεροτελεστίες. Μάλιστα δόθηκε και ιδιαίτερη φρουρά για τη Μονή που διέμενε στο παρακείμενο χωριό Αμνάτο.\nΣτις 8 Νοεμβρίου (των Αρχαγγέλων Μιχαήλ και Γαβριήλ), που γιορτάζεται πάνδημα το Ολοκαύτωμα της Ιεράς Μονής Αρκαδίου\nΈνωση Κρητών Νέας Σμύρνης: η αγάπη ουδέποτε εκπίπτει\nΕτήσιος Χορός Ένωσης Κρητών 2014\nΠίτα Ένωσης Κρητών Νέας Σμύρνης 2014


Δελτίο τύπου Φιλοζωικής Επιτροπής Δάφνης - Υμηττού για την 4η Οκτωβρίου "Παγκόσμια Ημέρα των Ζώων" - 04.10.2021 - Δήμος Δάφνης - Υμηττού\nΔελτίο τύπου Φιλοζωικής Επιτροπής Δάφνης – Υμηττού για την 4η Οκτωβρίου «Παγκόσμια Ημέρα των Ζώων» – 04.10.2021\n129 ViewsΕνημέρωση, Δελτίο τύπου, Ανακοίνωση, Δήμος Δάφνης - Υμηττού, Φιλοζωική Επιτροπή, Γεωργία Γρ. Σκιαδοπούλου, Πενταμελής Επιτροπή Παρακολούθησης του Προγραμματος Διαχείρισης Αδέσποτων Ζωων Συντροφιάς Δήμου Δάφνης-Υμηττού, Παγκόσμια ημέρα των ζώων, 4 Οκτωβρίου 2021\nΜια ημέρα για όλο τον πλανήτη!\nΗ Παγκόσμια Ημέρα των Ζώων είναι διεθνής ημέρα δράσης για τα δικαιώματα των ζώων και την καλή διαβίωσή τους.\nΑργότερα, καθιερώθηκε να γιορτάζεται κάθε χρόνο στις 4 Οκτωβρίου, η ημέρα γιορτής του Φραγκίσκου της Ασίζης, προστάτης Άγιος των ζώων.\nΗ αποστολή της Παγκόσμιας Ημέρας των Ζώων είναι να δοθεί έμφαση στην κατάσταση των ζώων, προκειμένου να βελτιώσει τα πρότυπα καλής διαβίωσης σε όλο τον πλανήτη, κινητοποιώντας το μήνυμα της ημέρας αυτής σε παγκόσμια δύναμη για να κάνει τον πλανήτη καλύτερο.\nΌπως κι αν εκδηλώθηκε, όπως κι αν καταγράφηκε στο πέρασμα των αιώνων, η σχέση του ανθρώπου με τα ζώα αποδεικνύεται αρχέγονη, αναπόφευκτη και άρρηκτη. Η φύση, ο θεός, ή ο -κατά Πλάτωνα- «θείος δημιουργός» πρόβλεψαν τη συνύπαρξη και αλληλεπίδραση όλων των ζωικών ειδών στην υπηρεσία μιας νομοτέλειας που διασφαλίζει τη συντήρηση του πλανήτη. Η συνύπαρξη συνθέτει την ομορφιά μέσα από τη διαφορετικότητα.\nΌσο για την αλληλεπίδραση, ο Αϊνστάιν είχε μια απλή διατύπωση… «Ο άνθρωπος είναι μέρος ενός συνόλου που ονομάζουμε «σύμπαν». Είναι καθήκον μας να ανοίξουμε τον κύκλο της αγάπης και ν’ αγκαλιάσουμε όλα τα πλάσματα και όλη την ομορφιά του κόσμου».\nΗ Πρόεδρος και τα Μέλη της Πενταμελούς Επιτροπής Παρακολούθησης Προγράμματος Διαχείρισης Αδέσποτων Ζώων Συντροφιάς-Φιλοζωικής Επιτροπής Δήμου Δάφνης-Υμηττού\n← Previous Δελτίο – τύπου «Εκδήλωση του Οργανισμού Πολιτισμού – Αθλητισμού με αφορμή την Παγκόσμια Ημέρα των Ζώων & της Πανευρωπαϊκής Γιορτής των Πουλιών» 10:00 το πρωί με 13.00 το μεσημέρι\nΔελτίο τύπου εκδήλωσης «Γυναίκες στην Επανάσταση του 1821» 04.10.2021 Next →


Καταιγίδα στον ορίζοντα - Hellenic Voice\nΑρχική Άποψη Καταιγίδα στον ορίζοντα\nΣτο 1 δις ευρώ ανήλθαν οι νέες οφειλές προς τον ΕΦΚΑ το πρώτο τρίμηνο να του έτους. Προσέξτε σας παρακαλώ: το πρώτο τρίμηνο. Δηλαδή χωρίς τον κύριο μήνα της καραντίνας, που ήταν ο Απρίλιος. Με τους εποχιακούς εργαζόμενους στον τουρισμό να παραμένουν στον ΟΑΕΔ και τους μισθωτούς της «βαριάς βιομηχανίας» της χώρας σε καθεστώς αναστολής εργασίας! Αν αυτό δεν είναι καταιγίδα στον ορίζοντα ομολογώ ό, τι δε ξέρω πως αλλιώς να το περιγράψω.\nΒόμβα στα θεμέλια της κοινωνικής ασφάλισης; Ναρκοπέδιο στην πορεία του Κυριάκου Μητσοτάκη; Όλα αυτά μαζί και πάλι μπορεί οι… ξύλινοι τίτλοι να μη συνιστούν υπερβολή. Δυστυχώς για την Ελλάδα η πανδημία τη βρήκε στη φάση τη ανάρρωσης από την οικονομική κρίση.\nΑλλά, δεν έχει κανένα νόημα να κλαίμε για την κακή μας τύχη. Η χώρα έχει ανάγκη από σχέδιο που θα απαντά στις συγκεκριμένες συνθήκες που πρέπει να αντιμετωπίσει. Και η καλλιέργεια ευφορίας είναι ως ένα βαθμό θεμιτή, όμως η αλήθεια είναι προτιμότερη. Γιατί θα πρέπει κάποτε να τη βγάζουμε με όσα έχουμε και να πάψουμε να δανειζόμαστε από τις επόμενες γενιές.\nΤο πρωί επισκέφτηκα τον κουρέα μου. Δεν έχει πληρώσει ενοίκιο από τον Μάρτιο, δεν έχει καν περάσει από το μυαλό του να πληρώνει κάτι στο ταμείο του, βάζει έναντι στη ΔΕΗ και τίποτα στην ΕΥΔΑΠ (γιατί το νερό δεν το κόβουν), μου ξεκαθάρισε πως φέτος δε θα πληρώσει εφορία και φυσικά δεν έκανε κίνηση να μου δώσει απόδειξη. Το αν τη ζήτησα δε θα σας το αποκαλύψω.\nΟ κανόνας είναι ότι πληρώνουν μόνο οι «νόμιμοι»\nΑπλά θα σας πω πως πληρώνω το ενοίκιο, την εφορία κοκ. Οπότε μπορείτε να καταλάβετε τη συνέχεια και να προβλέψετε με ασφάλεια πως δε θα τον εμπιστευτώ ξανά με ψαλίδι στο κεφάλι μου μετά τις σκηνές που διαδραματίστηκαν. Αλλά, πόσοι το κάνουν; Πόσοι αρνούνται να γίνουν το κορόιδο του κουρέα της Αθήνας; Πόσοι από ανάγκη δεν υποκύπτουν στον εκβιασμό 10 μαύρα, 20 με απόδειξη; Είναι όμως φαύλος κύκλος. Κάποιοι πηγαίνουν ταμείο μόνο για να εισπράξουν και άλλοι μόνο για να πληρώσουν. Και συνήθως είναι οι ίδιοι και στις δυο κατηγορίες. Με τον κανόνα να είναι ό, τι οι νόμιμοι πληρώνουν περισσότερα!\nΗ κρίση είναι μπροστά μας, δεν είναι πίσω μας. Ακόμη και αν δεν υπάρξει δεύτερο κύμα κορωνοϊού το Φθινόπωρο, οι ασυμμετρίες της ελληνικής οικονομίας παραμένουν αναλλοίωτες παρά τα δέκα χρόνια μνημονίων. Η ευκαιρία για την κυβέρνηση και την αντιπολίτευση είναι τεράστια. Να συμφωνήσουν σε ένα πρόγραμμα μεταρρυθμίσεων, που θα βγάλουν για πάντα την Ελλάδα από τον φαύλο κύκλο των δομικών αδυναμιών της. Που θα απελευθερώσουν επιτέλους τους Έλληνες.\nΑλλιώς η κρίση θα υποσκάψει σύντομα την αξιοπιστία ακόμη και εκείνων οι οποίοι σήμερα μοιάζουν και είναι πανίσχυροι. Ας σκεφτούν τη μοίρα των προηγούμενων. Η ιστορία διδάσκει όποιον τη διαβάζει. Και προστατεύει όποιον θέλει να προστατευτεί. Για όλους τους υπόλοιπους αποφασίζουν η τύχη και οι νόμοι της φύσης.\nΠροηγούμενο άρθροΒασίλης Κικίλιας για ΜΕΘ στην Κρήτη: Επιπλέον 25 κλίνες μέχρι τέλος του 2020\nΕπόμενο άρθροΚορωνοϊός Ξάνθη: Αρνητικά βγήκαν τα τεστ της ομάδας


Εμπνέει σιγουριά ο Γκαραβέλης! - Lamia Sports\nΑγωνία για Διαμαντή στον ΟΦΗ\nΑΕΚ: Για εξετάσεις λόγω πιθανής διάσεισης ο Βράνιες\nΚασναφέρης: «Ο Ιωνικός έχει καταφέρει πολλά»\nΑρχική>Ποδόσφαιρο>Εμπνέει σιγουριά ο Γκαραβέλης!\nΑν και δεν αποκτήθηκε για βασικός, ο Θανάσης Γκαραβέλης, έχει «αρπάξει από τα μαλλιά» την ευκαιρία που του έχει δώσει ο Γρηγορίου με τον προπονητή του ΠΑΣ Λαμία να μένει ικανοποιημένος από την απόδοση του Έλληνα γκολκίπερ. #slgr #lamiafc #Γκαραβέλης #Γρηγορίου #slgrinterwetten #season2021_2022\nΠαρά την ήττα με 0-1 από τον Άρη, ο αγώνας της 6ης αγωνιστικής της SuperLeague 1, άφησε και κάποια καλά στοιχεία στον ΠΑΣ Λαμία.\nΈνα από αυτά ήταν η εμφάνιση του Θανάση Γκαραβέλη. Ο Έλληνας γκολκίπερ, αν και δεν αποκτήθηκε για βασικός, έχει εκμεταλλευτεί την ευκαιρία που του έχει δώσει ο Γρηγορίου και μέχρι τώρα έχει πραγματοποιήσει εξαιρετικές εμφανίσεις.\nΣτο χθεσινό ματς, ο Γκαραβέλης σε 94΄αγώνα είχε 5 εύστοχες πάσες, 2 λάθη, 5 αποκρούσεις, 7 κλεψίματα και 2 επεμβάσεις! Τουλάχιστον δύο φορές ο Έλληνας τερματοφύλακας κράτησε όρθιο τον ΠΑΣ και μέσα στο παιχνίδι… όμως στο τέλος η ήττα ήταν το αποτέλεσμα.\nfeatured Superleague Θανάσης Γκαραβέλης ΠΑΣ Λαμία Ποδόσφαιρο


Η εκκλησία μας τιμά την μνήμη του Αγίου Φώτιου στις 6 Φεβρουαρίου.\nΆγιος Φώτιος ο Μέγας Πατριάρχης Κωνσταντινουπόλεως – Εορτή\nΟ Άγιος Φώτιος ο Μέγας έζησε κατά τους χρόνους που βασίλευσαν οι αυτοκράτορες Μιχαήλ, Βασίλειος Α’ ο Μακεδών και ο Λέων ΣΤ’ ο Σοφός. Γεννήθηκε το 810 μ.Χ. στην Κωνσταντινούπολη από ευσεβή οικογένεια και αργότερα ονομάστηκε Μέγας για τις μεγάλες υπηρεσίες, που προσέφερε στην Ορθόδοξη Χριστιανική Εκκλησία. Υπήρξε πατριάρχης Κωνσταντινουπόλεως και μία από τις λαμπρότερες μορφές της εκκλησιαστικής ιστορίας, ενώ διακρίθηκε για το ήθος του και τις σπουδές του και αγωνίστηκε με σθένος κατά των εχθρών της εκκλησίας. Μάλιστα, κατά τη δεύτερη περίοδο της Εικονομαχίας υπέστη διώξεις ως εικονόφιλος και αφορίστηκε, αλλά μετά την αναστήλωση των εικόνων αποκαταστάθηκε εκκλησιαστικά, ενώ τιμήθηκε και με πολιτικά αξιώματα.\nΤον Δεκέμβριο του 858, ο αυτοκράτορας Μιχαήλ Γ’ καθαίρεσε τον πατριάρχη Ιγνάτιο κι έχρισε νέο πατριάρχη τον Φώτιο στο ναό της Αγίας Σοφίας. Ο Ιγνάτιος, όμως, επιθυμούσε την επιστροφή του στον πατριαρχικό θρόνο και προκειμένου να το πετύχει ενέπλεξε στα σχέδια του και τον Πάπα Νικόλαο. Τελικά Φώτιος και Νικόλαος αλληλοκαθαιρέθηκαν και έτσι δημιουργήθηκε το πρώτο σχίσμα μεταξύ Κωνσταντινούπολης και Ρώμης. Αργότερα ο αυτοκράτορας Βασίλειος ο Α’ καθαίρεσε τον Φώτιο και επανέφερε στον πατριαρχικό θρόνο τον Ιγνάτιο. Ωστόσο, το 877 τον αποκατέστησε στον πατριαρχικό θρόνο της Κωνσταντινούπολης. Κατά τη δεύτερη θητεία του, ο Φώτιος αποκατέστησε τις σχέσεις του με τη Ρώμη. Και πάλι, όμως, υπήρξαν αναταραχές όταν ο επόμενος αυτοκράτορας έχρισε νέο πατριάρχη.\nΟ Άγιος Φώτιος αποσύρθηκε τελικά στη μονή Αρμενιανών στην Κωνσταντινούπολη και αφοσιώθηκε στη συγγραφή. Ένα από τα μεγαλύτερα έργα του θεωρείται η «Μυριόβιβλος», η οποία περιέχει αναφορές και αποσπάσματα για 279 βιβλία, πολλά από τα οποία έχουν χαθεί. Ο Άγιος Φώτιος πέθανε στην Κωνσταντινούπολη στις 6 Φεβρουαρίου 893. Αποτμήματα του Ιερού Λειψάνου του Αγίου βρίσκονται στις Μονές Διονυσίου, Ξενοφώντος Αγίου Όρους και Κύκκου Κύπρου\nΟ βίος του Αγίου Φωτίου του Μέγα\nΠαναγία Οδηγήτρια – Παλαιωμένη Λιθογραφία | Άγιο Όρος\nΆγιος Νεκτάριος: To μεγαλύτερο θαύμα του αιώνα, στη Ρουμανία\nΣε ένα χωριό της Ρουμανίας δεν υπήρχε ιερέας, και οι κάτοικοι πήγαιναν συχνά στον Πατριάρχη…\nprevious post: Αγία Αγάθη η Παρθενομάρτυς – Εορτή\nnext post: Άγιος Χαράλαμπος ο Ιερομάρτυρας – Εορτή


Ο καθένας μας μπορεί να θυμώσει – αυτό είναι εύκολο. Αλλά το να θυμώσει κανείς με το σωστό άτομο, στο σωστό βαθμό και στη σωστή στιγμή, για τη σωστή αιτία και με το σωστό τρόπο – αυτό δεν είναι εύκολο. Αριστοτέλη, Ηθικά Νικομάχεια\nΤα παιδιά, όπως και οι ενήλικοι, είναι φυσιολογικό να νιώθουν θυμό υπό ορισμένες συνθήκες. Το πρόβλημα δεν είναι το ίδιο το συναίσθημα αλλά ο τρόπος με τον οποίο αυτό εκφράζεται. Ο ρόλος του γονέα επομένως, δεν είναι να εμποδίσει το παιδί από το να νιώθει θυμό αλλά να του “διδάξει” πώς να αναγνωρίζει και να αποδέχεται τα συναισθήματα του και να τα εκφράζει με κατάλληλους και κοινωνικά αποδεκτούς τρόπους.\nΩς γονείς βοηθήστε το παιδί να μάθει να κατανοεί το πότε και γιατί θυμώνει, καθώς και το πώς αντιδρά σε κάθε περίπτωση. Συζητήστε μαζί του, αξιολογήστε τη συμπεριφορά του καθώς και τις φυσικές συνέπειες αυτής και βοηθήστε το να σκεφτεί πιο λειτουργούς τρόπους εκτόνωσης του θυμού. Το παιδί που θα έχει την ευκαιρία να εξηγήσει γιατί θυμώνει, θα ανακουφιστεί και επιπλέον θα νιώσει χαρούμενο επειδή οι γονείς του υπήρξαν «σύμμαχοι» σε αυτό. Σύμμαχος σημαίνει ότι αποδέχομαι το συναίσθημα σου, προσπαθώ να το κατανοήσω αλλά βάζω όρια ως προς τον τρόπο αντίδρασης σου. Υπάρχουν συμπεριφορές που δεν μπορούν να γίνουν αποδεκτές και οι οποίες επιφέρουν αρνητικές συνέπειες. Στο παιδί θα πρέπει να είναι ξεκάθαρα αυτά τα όρια. Σε μεγαλύτερα παιδιά μπορούμε να ζητήσουμε να κρατάνε ένα ημερολόγιο, στο οποίο θα καταγράφουν κατά τη διάρκεια της ημέρας τι είναι αυτό που τους θύμωσε και πώς αντέδρασαν. Με τον τρόπο αυτό θα μάθουν να παρατηρούν τα συναισθήματα τους αλλά και να ελέγχουν τη συμπεριφορά τους.\nΣτις περιπτώσεις εκείνες όπου η ένταση είναι μεγάλη και η οποιαδήποτε συζήτηση αποκλείεται, οδηγήστε το παιδί στο δωμάτιο του και αφήστε το μόνο του μέχρι να ηρεμήσει. Αν ούτε αυτό είναι εφικτό, τότε απομακρυνθείτε εσείς από τον χώρο, αφού πρώτα του εξηγήσετε ότι θα επιστρέψετε κοντά του αμέσως μόλις περάσει ο θυμός. Μην υποχωρήσετε μπροστά στα ουρλιαχτά και τις ικεσίες του. Έτσι θα καταλάβει τη διαφορά στη συμπεριφορά του. Τα παιδιά, τα οποία τραβάνε την προσοχή των γονιών όταν θυμώνουν, παίρνουν αρκετή ενίσχυση ώστε να επαναλάβουν ξανά την ίδια συμπεριφορά. Όταν το παιδί τελικά ηρεμήσει συζητήστε μαζί του, ρωτήστε το πώς ένιωσε και για ακόμα μια φορά αξιολογήστε τις αντιδράσεις του και τις συνέπειες αυτών.\nΜην περιμένετε την επόμενη έκρηξη του παιδιού για να λάβετε μέτρα. Αντίθετα, κάθε στιγμή μέσα στην οικογένεια μπορεί να λειτουργήσει προληπτικά. Διδάξτε στο παιδί σας τρόπους για να χαλαρώνει ακόμα και μέσα από δικά σας παραδείγματα. Χρησιμοποιήστε τη φαντασία, το παιχνίδι, τη ζωγραφική. Βοηθήστε το να αναπτύξει κοινωνικές δεξιότητες, καθώς και κοινωνικά αποδεκτές μορφές συμπεριφοράς. Ένας τρόπος χαλάρωσης είναι να απομακρύνεται από τον χώρο της έντασης και να μετράει ανάποδα από το 10 ή και από το 100, αν πρόκειται για μεγαλύτερο παιδί.\nΕπιβραβεύστε τα θετικά του στοιχεία. Συχνά, όταν ένα παιδί εμφανίζει μια αρνητική συμπεριφορά, οι γονείς έχουν την τάση να εστιάζουν σε αυτή, προσπαθώντας να τη μειώσουν ή να την εξαλείψουν, παραβλέποντας έτσι τις θετικές μορφές συμπεριφοράς. Το παιδί με αυτό τον τρόπο, γίνεται ο «κακός» της οικογένειας και καθώς ανταποκρίνεται όλο και περισσότερο στο ρόλο του, δημιουργείται ένας φαύλος κύκλος. Είναι σημαντικό λοιπόν, να μπορείτε να εντοπίζετε τις θετικές συμπεριφορές του παιδιού και να τις επιβραβεύεται με ειλικρίνεια. Έτσι, θα ενισχύσετε την αυτοεκτίμηση του και πιθανόν να μειωθεί και η ανεπιθύμητη συμπεριφορά.\nΤέλος, είναι πολύ σημαντικό να παραμένετε ψύχραιμοι μπροστά στις εκδηλώσεις θυμού των παιδιών. Αν αντιδράτε με θυμό, θα πετύχετε τα αντίθετα αποτελέσματα από τα επιθυμητά. Αποτελέστε πρότυπο προς μίμηση και δείξτε τους με τη συμπεριφορά σας πιο υγιείς τρόπους αντίδρασης μπροστά σε μια δυσκολία. Οι αυστηρές τιμωρίες και η σωματική βία θίγουν την προσωπικότητα και την αξιοπρέπεια του παιδιού και αποτρέπουν την ομαλή ψυχοσυναισθηματική του ανάπτυξη. Πιθανόν να δίνουν μια προσωρινή λύση αλλά δεν οδηγούν σε μακροπρόθεσμα θετικά αποτελέσματα. Με σταθερότητα, συνέπεια και κυρίως υπομονή, το πρόβλημα μπορεί να μειωθεί ή και να εξαλειφθεί. Αν επιμείνει μη διστάσετε να ζητήσετε τη συμβουλή ενός ειδικού. Με τη δική του συμβολή και συνεργασία θα καταφέρετε να βοηθήσετε το παιδί αλλά και όλη την οικογένεια.


Ο Κωνσταντινέας στη Νέα Σμύρνη | Onsports.gr\nhome ΠοδόσφαιροΔιαιτησίαΟ Κωνσταντινέας στη Νέα Σμύρνη Κοινοποιήστε\nΟ Κωνσταντινέας στη Νέα Σμύρνη\tΣυντάκτης: Οnsports Team\nΔημοσίευση: Πέμπτη, 08 Δεκεμβρίου 2011 17.01\nΑνακοινώθηκαν από την ΚΕΔ οι διαιτητές της 13ης αγωνιστικής της Super League. Ο Κωνσταντινέας θα σφυρίξει το παιχνίδι ανάμεσα στον Πανιώνιο και τον Παναθηναϊκό, ενώ ο Δασκαλόπουλος αυτό μεταξύ της Κέρκυρας και του Ολυμπιακού.\tΑναλυτικά οι διαιτητές της 13ης αγωνιστικής της Super League: Πανιώνιος-Παναθηναϊκός Διατητής: Κωνσταντινέας. Βοηθοί: Καρσιώτης, Τάτσης.\nSKODA Ξάνθη-Λεβαδειακός Διαιτητής: Κουκουλάκης. Βοηθοί: Σαραϊδάρης, Σωτηρόπουλος.\nΑστέρας Τρίπολης-Άρης Διαιτητής: Θάνος. Βοηθοί: Μπιτσίδης, Φραγκιαδάκης\nΕργοτέλης-Δόξα Δράμας Διαιτητής: Παπαπέτρου. Βοηθοί: Τσολάκης, Σταματόγλου.\nΠαναιτωλικός-ΟΦΗ Διαιτητής: Σιδηρόπουλος. Βοηθοί: Βασιλειάδης, Γκάγκας.\nΠΑΟΚ-Ατρόμητος Διαιτητής: Τριτσώνης. Βοηθοί: Ακρίβος, Ποντίκης.\nΚέρκυρα-Ολυμπιακός Διαιτητής: Δασκαλόπουλος. Βοηθοί: Γεωργιάδης, Σταθόπουλος.\nΑΕΚ-ΠΑΣ Γιάννινα Διαιτητής: Γιάχος. Βοηθοί: Μποζατζίδης, Γουργιώτης.\tΚατηγορία: Διαιτησία


** ΞΕΝΟΔΟΧΕΊΑ PONDOK ABIAN HOMESTAY SINGARAJA, KUBUTAMBAHAN (BALI) **\nSangsit Village, Kubutambahan (Bali), Ινδονησία\nΤο συμπαθητικό Pondok Abian Homestay Singaraja προσφέρει άνετα δωμάτια δίπλα σε Kintamani, Elephant Safari Park και Tirta Empul Temple.\nΤο Pondok Abian Homestay Singaraja διαθέτει δωμάτια εξοπλισμένα με μπαλκόνι, θυρίδα ασφαλείας και γραφείο εργασίας.\nΤο ξενοδοχείο βρίσκεται σε εκλεκτή τοποθεσία μόλις 75 λεπτά οδηκώς από το αεροδρόμιο Ngurah Rai International.\nPondok Abian Homestay Singaraja, Ινδονησία\n/ Sangsit Village, Kubutambahan (Bali), Ινδονησία / Επικοινωνία\nΘέρετρο Reunion - 5 Bedroom Private Pool Golf Course View 5*, Loughman - Ηνωμένες Πολιτείες της Αμερικής;\tΞενοδοχείο Marriott Vacation Club Pulse, South Beach 4*, Μαϊάμι Μπιτς - Ηνωμένες Πολιτείες της Αμερικής;\tΞενοδοχείο Beach Corner 2*, Μαϊάμι Μπιτς - Ηνωμένες Πολιτείες της Αμερικής;\tΞενοδοχείο Caribe Royale 4*, Ορλάντο - Ηνωμένες Πολιτείες της Αμερικής;\tΣπίτι διακοπών 2508 Inlet Drive House Home, Fort Lauderdale - Ηνωμένες Πολιτείες της Αμερικής;\tΞενοδοχείο Al Hamra Olaya 3*, Ριάντ - Σαουδική Αραβία;\tΞενοδοχείο Flamingo 3*, Cozumel - Μεξικό;\tΠανδοχείο Hilton Garden Downtown 3*, Ντένβερ - Ηνωμένες Πολιτείες της Αμερικής;\tΞενοδοχείο Phong Lan 2*, Ανόι - Βιετνάμ;\tBed and Breakfast Baan Boo Loo 3*, Τσιάνγκ Μάι - Ταϊλάνδη;\tΞενοδοχείο Real Intercontinental Costa Rica 5*, Σαν Χοσέ - Κόστα Ρίκα;\tΞενοδοχείο Casa Mayor 3*, Μεντεγίν - Κολομβία;\tΞενοδοχείο Korakia 3*, Παλμ Σπρινγκς - Ηνωμένες Πολιτείες της Αμερικής;\tΔιαμέρισμα Tutu House, Σάλτα - Αργεντινή;


Πολλές φορές μετά από κάποιες οδοντοθεραπείες, ο οδοντίατρος ενημερώνει τον ασθενή για την αναγκαιότητα της τοποθέτησης μίας στεφάνης. Οι ασθενείς όμως που δε γνωρίζουν ή που απλά είναι καχύποπτοι, δυσκολεύονται να καταλάβουν γιατί.\nΗ στεφάνη λοιπόν είναι μία κατασκευή που καλύπτει όλο το δόντι από τα ούλα και πάνω, οπότε όταν ασκούνται πιέσεις κατά τη μάσηση στο δόντι, το προστατεύει από πιθανό κάταγμα (σπάσιμο) κάτι που δε μπορεί να επιτευχθεί με ένα σφράγισμα.\nΣε ποιες περιπτώσεις χρειάζεται να τοποθετηθεί μία στεφάνη;\nΌταν πρέπει να αποκαταστήσουμε το σχήμα (την ανατομική φόρμα) και τη λειτουργία του δοντιού και αυτό είναι αδύνατο να επιτευχθεί με σφράγισμα.\nΌταν το δόντι είναι ήδη σπασμένο, απονευρωμένο και με μεγάλη ανασύσταση για να το προστατεύσουμε.\nΌταν καλύπτεται από μεγάλο σφράγισμα και κινδυνεύει να σπάσει.\nΌταν η λεύκανση ή το λευκό σφράγισμα δεν αρκεί για να βελτιωθεί η αισθητική εμφάνιση ενός δοντιού.\nΌταν κάποιο δόντι θα αποτελέσει στήριγμα μίας γέφυρας ή κινητής οδοντοστοιχίας ή όταν λείπουν τα διπλανά δόντια.\nΕκείνο που μπορεί να απασχολήσει τον οδοντίατρο είναι το κατά πόσο είναι απαραίτητη η απονεύρωση στο δόντι πριν τοποθετηθεί η στεφάνη ή όχι.\nΗ απονεύρωση (νέκρωση του πολφού) σίγουρα δεν αποτελεί προϋπόθεση αλλά σε πολλές περιπτώσεις μπορεί να προκύψει όταν π.χ η αισθητική απόδοση επιθυμούμε να είναι υψηλή αλλά στο στόμα το δόντι που θα καλυφθεί με στεφάνη (κoρώvες) ή χρήση τους είναι μικρό ή έκτοπο (έξω από το οδοντικό τόξο) τότε σίγουρα για να πετύχουμε το καλύτερο δυνατό αισθητικό αποτέλεσμα θα προχωρήσουμε σε απονεύρωση του δοντιού και τρόχισμα αυτού στο επιθυμητό μέγεθος και φορά.\nΣε ποιες περιπτώσεις χρειάζεται αντικατάσταση μία στεφάνη;\nΣυνήθως η διάρκεια ζωής μιας στεφάνης είναι περίπου 15 χρόνια. Αυτό που ελέγχουμε είναι:\nΑν υποχωρήσουν τα ούλα κι έτσι δεν προστατεύεται το δόντι, κατακρατά τροφές και χάνεται η αισθητική.\nΑν λόγω έλλειψης βουρτσίσματος συσσωρεύετε πλάκα στους αυχένες των δοντιών και δημιουργείται βαριά ουλίτιδα και τερηδόνα στο δόντι.\nΑν σπάσει κάποια κομμάτι από τη στεφάνη (περισσότερο σύνηθες σε μεταλλοακρυλικές στεφάνες αφού οι πορσελάνες έχουν περίπου την αντοχή των φυσικών δοντιών).\nΤέλος αν η απόχρωση της στεφάνης πάψει να ταιριάζει με αυτή των διπλανών δοντιών (οι μεταλλοακρυλικές στεφάνες απορροφούν χρωστικές και με τα χρόνια κιτρινίζουν. Στις πορσελάνες δεν υπάρχει καμία αλλοίωση στο χρώμα τους, αν όμως τα διπλανά φυσικά δόντια σκουρύνουν τότε μπορεί να χρειαστούν αντικατάσταση).


7 μυστικά για να αντιμετωπίσετε σωστά την κριτική 7 μυστικά για να αντιμετωπίσετε σωστά την κριτική | Epirusblog.gr | Ιωάννινα Ήπειρος Ελλάδα\nΕίναι φυσικό όταν κάποιος μας ασκεί κριτική να αισθανόμαστε χάλια. Δεν είναι πολύ πιθανό κάποιος που δέχεται κριτική να πει: «Αχ, τι καλά;».\nΕπιπλέον, μια κριτική θα μας απασχολήσει πολύ περισσότερο από οποιοδήποτε κομπλιμέντο και αν μας κάνουν; Προσπαθήστε να θυμηθείτε μία μέρα κατά την οποίο δεχτήκαμε ένα επικριτικό σχόλιο και ένα «μπράβο». Τι σας απασχόλησε περισσότερο;\nΚρατήστε στην ψυχραιμία και την ηρεμία σας. Μπορεί οι παλμοί της καρδιάς σας να ανεβαίνουν και να νιώθετε τις παλάμες σας υγρές από τον ιδρώτα, ωστόσο εκείνη τη στιγμή καλό θα ήταν να πάρετε μία βαθιά ανάσα και να δείξετε ψυχραιμία.\nΗ ηρεμία, ακόμα και όταν δεν έρχεται φυσικά ή εύκολα, πάντα κερδίζει σε σχέση με τον εκνευρισμό. Μπορείτε να προχωρήσετε στα επόμενα βήματα μόνο εφόσον καταφέρετε να διατηρήσετε την ψυχραιμία σας.\nΑκούστε πριν απαντήσετε. Πριν αρχίσετε να αντιδράτε, αφήστε το άλλο άτομο να ολοκληρώσει αυτό που θέλει να σας πει. Αν δεν το κάνετε, μπορεί ο έτερος συνομιλητής να νιώσει ότι δέχεται επίθεση και αυτό να του προκαλέσει ανησυχία και εκνευρισμό.\nΜόνο εφόσον ολοκληρώσει ο άλλος, θα πρέπει να σκεφτείτε πώς θα απαντήσετε. Πάρτε ένα λεπτό για να ετοιμάσετε την απάντησή σας. Και αν είστε έτοιμος ή έτοιμη να απαντήσετε προχωρήστε στο 3ο βήμα.\nΠείτε στο άτομο που σας άσκησε κριτική ότι χρειάζεστε χρόνο για να σκεφτείτε αυτά που ακούσατε. Υποθέτουμε βέβαια ότι αυτό το άτομο θα έχει μεγάλη σημασία στη ζωή σας. Αν το άτομο που σας άσκησε την κριτική είναι κάποιος τυχαίος ή ξένος, τότε βεβαίως υπάρχει η επιλογή να απομακρυνθείτε και να μη δώσετε καμία συνέχεια.\nΑν όμως το άτομο είναι σημαντικό, καλό θα ήταν να πάρετε τον χρόνο σας για να σκεφτείτε. Δηλώστε ότι θα επανέλθετε σύντομα αφού σκεφτείτε καλά τα δεδομένα της κατάστασης. Αυτή η προσέγγιση είναι πολύ σημαντική γιατί αν αφήσουμε τον κρίσιμο χρόνο των πρώτων αντιδράσεων να περάσει, μπορούμε να προσεγγίσουμε με πολύ μεγαλύτερη διαύγεια το θέμα\nΌταν αποφασίσετε να απαντήσετε, ζητήστε παραδείγματα. Αν κατηγορείστε ότι είστε αδιάφορη, απροετοίμαστος, ανεύθυνη ή απερίσκεπτος και εσείς διαφωνείτε, τότε καλό θα είναι να ζητήσετε παραδείγματα που να στηρίζουν αυτούς τους χαρακτηρισμούς.\nΑυτό θα σας δώσει την ευκαιρία να δουλέψετε πάνω σε δεδομένα. Οι γενικοί χαρακτηρισμοί, όπως αυτοί που προαναφέραμε, δύσκολα θα μπορέσουν να σας φανούν χρήσιμοι, σε αντίθεση με τα συγκεκριμένα παραδείγματα.\nΠροσπαθήστε να δείξετε ενσυναίσθηση προς το άτομο που σας μιλά και σας ασκεί κριτική. Αυτό είναι ίσως το πιο δύσκολο βήμα. Εκείνη μπορεί να θεωρεί ότι σας μιλά ευγενικά, αλλά στην πραγματικότητα ο τόνος να είναι πολύ επιθετικός.\nΉ εκείνος μπορεί να είναι τόσο νευρικός που να μη σας αφήνει να πείτε κουβέντα. Σε κάθε περίπτωση, είναι πολύ πιθανό να αισθανθείτε καλύτερα αν προσπαθήσετε να δείτε πίσω από την συμπεριφορά του ατόμου.